Гуржи мацІ (ქართული ენა ) — Гуржистаналъул расмияб мацІ, гуржиязул адабияталъулаб ва миллияб мацІ, гъорлъе уна Картвел мацІазде.

Гуржи мацІалъ хІалтІизабула гуржи алипбаялъул аслуялда бугеб хъвай-хъвагІи, жиб фонетикияб принципалда рекъон бараб.

КІалъалезул къадар (1993 соналъ) — гІага-шагарго 4 млн чи жибго Гуржистаналда ва чанго нус азар чи цогидал пачалихъазда — аслияб къагІидаялъ, Россиялда, АЦШ-язда ва Туркиялда.

Тарих 
Хъвавул гуржи мацӀ цебетӀеялъул хронологиялда руго хадусел периодал :

 некӀсияб( V–XI гӀасраби);
 гьоркьохъеб (XII–XVIII гӀасраби);
 цӀияб (XIX гӀасруялдаса).

Цо-цо гӀалимчӀагӀаз ахирисеб кӀиго период бикьуларо, щай абуни цӀияб периодалъул гуржи мацӀалъул батӀалъи буго, аслияб хӀалалъ, лексикаялда. 

Гьанжесеб адабияталъулаб гуржи мацӀ цебетӀеялда кӀудияб роль хӀана Илья Чавчавадзеца, Акакий Церетелица, Яков Гогебашвилица, Важа Пшавелаца ва Галактион Табидзеца.

СССР-алъу заманалъ Гуржи ССР-алъул Конституциялда мухӀканго бихьизабун букӀана гуржи мацӀалъул пачалихъияб статус.

ЦӀунун хутӀун руго шуржи мацӀалда хъварал 10–12 аз. гьоркьохъел гӀасрабазул манускрипта.

Хъвай-хъвагІи 

Гуржи хъвай-хъвагІи баккун буго V гІасруялъул байбихьуда. Цересел гІасрабаздасаго хІалтІизарулел рукІана некІсияб гуржи хъвай-хъвагІи мргловани (асомтаврули); IX гІасруялдаса — нусхури (нусха-хуцури, хуцури; XI гІасруялдаса — мхедрули (мхедрули-хели, саэро) хатІ.

Гьанжесеб гуржи алипбаялда буго 33 хІарп, гьезул щибалъ кьола цо гьаракь: 5 рагьараб ва 28 рагьукъаб.

Лингвистикияб сипат-сурат 
Гуржи мацІалда буго цебетІураб буссинаби. Буго анкьго игІраб, гьезда гьоркьоб гтечІо аккузатив, амма буго эргатив ва трансформатив. Буго кІиго форма: цолъул ва гІемерлъул. ЦІаралъул гьечІо жинсалъул грамматикияб категория. Цогьумерал гурелги, руго жеги кІи- ва лъабгьумерал фигІлаби.

ХІужжаби

РегІелал 

 Грузинско-русский словарь Нико Чубинашвили 
 Толковый словарь грузинского языка Нико Чубинашвили с русским переводом
 Англо-русский, грузинско-английский, русско-грузинский, грузинско-русский и немецко-русский словарь
 Поддержка грузинской клавиатуры на iOS / iPhone/ iPad
 Русско-грузинский, немецко-грузинский и англо-грузинский словарь
 Краткий русско-грузинский словарь с элементами грамматики
 Грузинско-русский, русско-грузинский словарь

Гуржи мацІ
Гуржистаналъул мацІал
Кавказалъулал мацІал